# Elbridge Gerry

Elbridge Gerry (pronunciat: [ˈɛlbrɪdʒ ˈɡɛri]) (Marblehead, 17 de juliol de 1744 (O.S. 6 de juliol de 1744) – Washington DC, 23 de novembre de 1814) fou un polític i diplomàtic estatunidenc. Com a membre del Partit Demòcrata-Republicà serví com el cinquè Vicepresident dels Estats Units entre el març de 1813 i el novembre de 1814, data de la seva mort. Se'l coneix per haver donat nom al gerrymandering, un procés mitjançant el qual es dibuixen els districtes electorals amb l'objectiu d'ajudar el partit al poder, tot i que la seva inicial «g» s'ha suavitzat recentment a /dʒ/ en detriment de la dura /ɡ/ del seu nom.
Nascut a en una rica família de comerciants, s'oposà manifestament a la política colonial britànica durant la dècada de 1760, i fou actiu en l'organització de la resistència als primers temps de la Guerra de la Independència dels Estats Units. Escollit com a representant al Segon Congrés Continental, signà tant la Declaració d'Independència com els Articles de la Confederació. Fou un dels tres homes que assistí a la Convenció Constitucional de 1787 i rebutjà signar la Constitució dels Estats Units perquè, aleshores, no incloïa una Declaració de Drets. Després de la seva ratificació fou escollit pel Congrés inaugural dels Estats Units, on seguí activament implicat en la redacció i aprovació de la Declaració de Drets com un instrument de defensa de les llibertats individuals i estatals.
Inicialment s'oposà a la idea de partits polítics, i conreà bones amistats en ambdós bàndols de la divisió política entre federalistes i demòcrates-republicans. Fou un dels membres de la delegació diplomàtica a França que fou tractat malament a l'afer XYZ, en la que els federalistes l'acusaren del trencament de negociacions. Després d'aquests fets, esdevingué demòcrata-republicà, concorrent sense èxit com a Governador de Massachusetts en diverses ocasions fins que obtingué el càrrec l'any 1810. Durant el seu segon mandat, s'aprovaren nous districtes del senat estatal que condicionà l'encunyació de la paraula «gerrymander»; perdé la següent elecció, tot i que els demòcrates-republicans mantingueren la majoria al senat estatal. Escollit pel president James Madison com el seu candidat a vicepresident l'any 1812, fou elegit pel càrrec però morí un any i mig després. És l'únic signant de la Declaració d'Independència que està enterrat a Washington DC.

## Llegat

Generalment se'l recorda per l'ús del seu nom en la paraula gerrymander, per la seva negativa a signar la Constitució dels Estats Units i per la seva funció en l'afer XYZ. Al llarg dels anys, el seu camí per la política s'ha fet difícil de caracteritzar; biògrafs primerencs, incloent el seu gendre James T. Austin i Samuel Eliot Morison, lluitaren per explicar els seus aparents canvis de posició. El biògraf George Athan Billias postulà que Gerry fou un gran defensor i practicant del republicanisme en essència, i que la seva funció a la Convenció Constitucional tingué un impacte significatiu en el document finalment produït.

## Referències

Notes
* ↑ Elster, p. 224
* ↑ Billias, p. 2
* ↑ Billias, p. 204
Fonts
* Ammon, Harry. James Monroe: The Quest for National Identity. Charlottesville, VA: University of Virginia Press, 1990. ISBN 9780813912660. OCLC 20294950.
* Austin, James. Life of Elbridge Gerry. Boston: Wells and Lily, 1828–29. OCLC 3672336. Volume 2 Austin was Gerry's son-in-law.
* Bethell, John; Hunt, Richard; Shenton, Robert. Harvard A to Z. Cambridge, MA: Harvard University Press, 2004. ISBN 9780674012882. OCLC 492735502.
* Beauchamp, William. Past and Present of Syracuse and Onondaga County, Volume 1. Nova York: S. J. Clark, 1908. OCLC 3151469.
* Billias, George. Elbridge Gerry, Founding Father and Republican Statesman. McGraw-Hill Publishers, 1976. ISBN 0-07-005269-7.
* Buel, Richard. America on the Brink. Nova York: Palgrave Macmillan, 2005. ISBN 9781403962386. OCLC 55510543.
* Downs, John Phillips; Hedley, Frederick. History of Chautauqua County and its People, Volume 1. Boston: American Historical Society, 1921. OCLC 1215442.
* Elkins, Stanley; McKitrick, Eric. The Age of Federalism. Nova York: Oxford University Press, 1993. ISBN 9780195068900. OCLC 26720733.
* Elster, Charles. The Big Book of Beastly Mispronunciations. Boston: Houghton Mifflin, 2005. ISBN 9780618423156. OCLC 317828351.
* Ferling, John. John Adams: A Life. Knoxville, TN: University of Tennessee Press, 1992. ISBN 0870497308.
* Formisano, Ronald. The Transformation of Political Culture: Massachusetts Parties, 1790s–1840s. Nova York: Oxford University Press, 1983. ISBN 9780195035094. OCLC 18429354.
* Gilje, Paul. Rioting in America. Bloomington, IN: Indiana University Press, 1999. ISBN 9780253212627. OCLC 185656124.
* Greenleaf, James. Genealogy of the Greenleaf Family. Boston: F. Wood, 1910. OCLC 4652345.
* Griffith, Elmer. The Rise and Development of the Gerrymander. Chicago: Scott, Foresman and Co, 1907. OCLC 45790508.
* Hart, Albert Bushnell (ed). Commonwealth History of Massachusetts. Nova York: The States History Company, 1927. OCLC 1543273. (five volume history of Massachusetts until the early 20th century)
* Marvin, Abijah. History of Worcester County, Volume 2. Boston: C. F. Jewett, 1879. OCLC 1804192.
* Morison, Samuel Eliot. The Life and Letters of Harrison Gray Otis. Kessinger Publishing, 2006. ISBN 9781428606494. OCLC 706649803.
* Purcell, L. Edward. Vice Presidents: A Biographical Dictionary. Nova York: Facts on File, 2010. ISBN 9781438130712. OCLC 650307529.
* Roberts, Rebecca Boggs; Schmidt, Sandra K. Historic Congressional Cemetery. Charleston, SC: Arcadia Publishing, 2012. ISBN 9780738592244. OCLC 769988285.
* Smith, Jean Edward. John Marshall: Definer Of A Nation. Nova York: Henry, Holt & Company, 1996. ISBN 9780805055108. OCLC 248101402.
* Stinchcombe, William «The Diplomacy of the WXYZ Affair». William and Mary Quarterly, 34:590–617, 10-1977. JSTOR: 2936184.
* Trees, Andy «Private Correspondence for the Public Good: Thomas Jefferson to Elbridge Gerry, 26 January 1799». The Virginia Magazine of History and Biography. Virginia Historical Society, 108, 3, 2000, pàg. 217–254. ISSN: 0042-6636. JSTOR: 4249849. Shows that Gerry ignored Jefferson's 1799 letter inviting him to switch parties.
* Weir, John. John Trumbull: A Brief Sketch of his Life. Nova York: Charles Scribner's Sons, 1901. OCLC 2103628.
* Political Register and Congressional Directory. Boston: Houghton, Osgood, 1878. OCLC 1466601.
* Publications of the Cambridge Historical Society. Cambridge, MA: Cambridge Historical Society, 1920. OCLC 6177743.

## Bibliografia

* Kramer, Eugene F «Some New Light on the XYZ Affair: Elbridge Gerry's Reasons for Opposing War with France» (en anglès). New England Quarterly, vol. 29, núm. 4, 1956, pàgs. 509–13. ISSN: 0028-4866.
* Billias, George. Elbridge Gerry: Founding Father and Republican Statesman (en anglès). Nova York: McGraw-Hill Book Company, 1976.

## Enllaços externs

* Elbridge Gerry a CongressBioguide (anglès)